CELEX: 62020TN0677
Language: fi
Date: 2020-11-13 00:00:00
Title: Asia T-677/20: Kanne 13.11.2020 – Ryanair ja Laudamotion v. komissio

11.1.2021   
            
            
               FI
            
            
               Euroopan unionin virallinen lehti
            
            
               C 9/31
            
         
      Kanne 13.11.2020 – Ryanair ja Laudamotion v. komissio
      (Asia T-677/20)
      (2021/C 9/45)
      Oikeudenkäyntikieli: englanti
      
         Asianosaiset
      
      
         Kantajat: Ryanair DAC (Swords, Irlanti) ja Laudamotion GmbH (Schwechat, Itävalta) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa 6.7.2020 tehdyn Euroopan komission päätöksen (EU) valtiontuesta SA.57539 (2020/N) – Itävalta – COVID-19 – Tuki Austrian Airlinesille (1) ja
               
            
                  —
               
               
                  velvoittaa Euroopan komission korvaamaan oikeudenkäyntikulut.
               
            Kantajat ovat myös pyytäneet kanteensa käsittelemistä Euroopan unionin tuomioistuimen perussäännön 23 a artiklassa tarkoitetussa nopeutetussa menettelyssä.
      
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio on jättänyt tutkimatta mahdollisen tuen Lufthansalle tai Lufthansalta.
               
            
                  2)
               
               
                  Toinen kanneperuste, jonka mukaan Euroopan komissio on rikkonut EUT-sopimuksen erityisiä määräyksiä ja unionin oikeuden yleisiä periaatteita syrjintäkiellosta, palvelujen tarjoamisen vapaudesta ja sijoittautumisvapaudesta, jotka ovat olleet lentoliikenteen markkinoiden kilpailulle vapauttamisen perustana Euroopan unionissa. Lentoliikenteen vapauttaminen on mahdollistanut aidosti yleiseurooppalaisten halpalentoyhtiöiden kasvun. Salliessaan sen, että Itävalta myöntää tukea vain Austrian Airlinesille, Euroopan komissio on jättänyt huomiotta COVID-19-kriisistä johtuvien matkustusrajoitusten aiheuttaman vahingon tällaisille yleiseurooppalaisille lentoyhtiöille.
               
            
                  3)
               
               
                  Kolmas kanneperuste, jonka mukaan Euroopan komissio on soveltanut virheellisesti SEUT 107 artiklan 2 kohdan b alakohtaa ja tehnyt ilmeisiä arviointivirheitä tarkastaessaan, oliko tuki oikeassa suhteessa COVID-19-kriisistä johtuvien matkustusrajoitusten aiheuttamaan vahinkoon, erityisesti katsoessaan, että kaikki COVID-19-kriisistä Austrian Airlines AG:lle aiheutunut vahinko oli matkustusrajoitusten välitön vaikutus, ja jättäessään tarkastamatta, oliko Austrian Airlines vähentänyt kaikkia vältettävissä olleita kuluja.
               
            
                  4)
               
               
                  Neljäs kanneperuste, jonka mukaan Euroopan komissio on jättänyt aloittamatta muodollisen tutkintamenettelyn vakavista vaikeuksista huolimatta ja loukannut kantajien menettelyllisiä oikeuksia.
               
            
                  5)
               
               
                  Viides kanneperuste, jonka mukaan Euroopan komissio on jättänyt noudattamatta perusteluvelvollisuuttaan.
               
            
         (1)  6.7.2020 tehty Euroopan komission päätös (EU) valtiontuesta SA.57539 (2020/N) – Itävalta – COVID-19 – Tuki Austrian Airlinesille (EUVL 2020, C 346, s. 1)